b'\n_START_ARTICLE_\nPresteidfjorden\n_START_SECTION_\nPresteidfjordens geografi\n_START_PARAGRAPH_\nFjorden har sitt innl\xc3\xb8p mellom Jektneset, s\xc3\xb8r for Hamlot, i vest, og Gunnarboren, p\xc3\xa5 vestsiden av J\xc3\xb8renvik, i s\xc3\xb8r\xc3\xb8st, og strekker seg 4,9 kilometer s\xc3\xb8rvestover mot Presteid. Inkludert Presteidstraumen og Glimma er fjordens totale lengde ca. 8,5 kilometer (4,6 nm).\n_START_SECTION_\nFinnvikpollen\n_START_PARAGRAPH_\nFra det 2,2 kilometer brede innl\xc3\xb8pet mellom Nyg\xc3\xa5rdshaugen i nord og Hammarneset i s\xc3\xb8r strekker Finnvikpollen seg omtrent to kilometer inn til Pollstranda og utl\xc3\xb8pet til Pollelva p\xc3\xa5 \xc3\xb8stsiden av Presteidfjorden. P\xc3\xa5 s\xc3\xb8rsiden av bukta ligger den lille grenden Finnvik.\n_START_SECTION_\nPresteidstraumen\n_START_PARAGRAPH_\nMellom Presteidfjorden i nord og Glimma i s\xc3\xb8r g\xc3\xa5r den ca. \xc3\xa9n kilometer lange Presteidstraumen. Ved flo og fj\xc3\xa6re blir det en sv\xc3\xa6rt kraftig tidevannsstr\xc3\xb8m gjennom det 2-300 meter brede sundet._NEWLINE_P\xc3\xa5 vestsiden av sundet ligger bygda Presteid med en fiskecamp i tilknytning til str\xc3\xb8mmen.  Fv81 krysser sundet over Presteidbrua.\n_START_SECTION_\nGlimma\n_START_PARAGRAPH_\nS\xc3\xb8r for Presteidstraumen ligger den delvis avsn\xc3\xb8rte havbukta Glimma (p\xc3\xa5 bokm\xc3\xa5l ogs\xc3\xa5 kalt Glimmen). Glimma er rundt 3 km\xc2\xb2, og har en lengde fra Presteidstraumen og s\xc3\xb8rover til bunnen p\xc3\xa5 2,5 kilometer. Flere sm\xc3\xa5 elver munner ut i Glimma og gir brakkvann. St\xc3\xb8rste dybde er 50 meter._NEWLINE_P\xc3\xa5 nordvestsiden, mellom Oppeid og Kaldstad, ligger Dragseidet hvor det er kun 550 meter til Lilandspollen ved Kaldv\xc3\xa5gfjorden.\n_START_SECTION_\nKulfjorden\n_START_PARAGRAPH_\nKulfjorden er en liten fjordarm vest av Presteidfjorden, som strekker seg 2,4 kilometer nordvestover fra innl\xc3\xb8pet mellom Stor\xc3\xb8ya og Djupvikneset. De to armene Bj\xc3\xb8llosen og Hesskogosen g\xc3\xa5r i nordlig retning fra fjorden. St\xc3\xb8rste dybde er 24 meter midt i fjorden.'